  Майя Бывальцева 2020-тӥ арын Удмуртиын 47 фельдшер-акушер пунктъёсты (ФАП) воштозы. Со сярысь элькунлэн тӧроез Александр Бречалов «Комсомольская правда – Ижевск» (12+) радиолэн эфираз «Утро с главой Удмуртии» программаын вераз. Коньдон Федерациен но, элькунэн но туж бадӟым висъямын. Тазалыкез утён удысын ваньбурез выльдон понна куинь арскын 10 миллиард манет кутыны чакласькомы Александр Бречалов, Удмуртилэн тӧроезСолэн верамезъя Удмуртиын 19 фельдшер-акушер пунктъёс пуктэмын ни. Матысь дыре Вотка ёросын выль ФАП усьтыны чакламын. Со сяна, Ижкарын 6 но 9 номеро эмъяськонниосын но Глазкарысь нылпи эмъяськонниын тупатъян ужъёсты кутскизы. Озьы ик туэ Сьӧлтаысь ёрос эмъюртэз рос-прос выльдозы шуыса вераз. Тодэ вайытом, тулыспалэ тазалыкез утён удысысь лэчыт ужпумъёс сярысь Удмуртиысь Кун Кенешын «кивалтэтлэн часэз» улсын вераськизы. Тегъёс: Тазалык Ижкар Удмуртия АлександрБречалов  